Sumele se refera la salariile de baza, la care se adauga - dupa caz - sporuri specifice, suma rezultata fiind apoi impozitata.Proiectul de Lege-cadru privind salarizarea personalului platit din fonduri publice prevede, la articolul 1 alineatul 2, ca de la data intrarii in vigoare a legii, drepturile salariale ale personalului bugetar platit din bugetul general consolidat al statului "sunt si raman in mod exclusiv cele prevazute in prezenta lege".Initiatorii proiectului de act normativ precizeaza ca sistemul de salarizare propus are la baza urmatoarele principii: caracterul unitar, suprematia legii, echitate si coerenta, performanta profesionala, diferentierea salariilor de baza/soldelor si indemnizatiilor in functie de nivelul la care se presteaza activitatea (central, teritorial si local), motivare si sustenabilitate financiara."In sectorul bugetar, raportul intre cel mai mic si cel mai mare salariu de baza este de la 1 la 18", prevede articolul 4 din proiectul de lege.

Documentul stabileste sapte familii ocupationale de functii bugetare.

Anexa corespunzatoare Familiei ocupationale de functii bugetare "Administratie" prevede ca secretarul judetului/ Municipiului Bucuresti ar urma sa fie remunerat lunar cu 8.369 de lei, daca are grad 1, sau cu 9.364 de lei, daca are gradul 2, in timp ce un secretar de municipiu resedinta de judet va primi intre 7.911 lei si 8.852 de lei.

In subcapitolul privind functiile publice specifice de executie se arata ca un inspector vamal/munca/social va avea salariul cuprins intre 1.700 de lei si 4.124 de lei, in functie de gradul profesional detinut si de gradatie.

Un director general intr-o unitate bugetara de subordonare centrala si locala gradul I ar putea ajunge sa aiba un salariu de baza de 6.143 de lei, iar pentru gradul II, salariul de baza ar putea ajunge pana la 6.874 de lei, in timp ce un director general adjunct ar urma sa fie remunerat cu cel putin 5.636 lei si cel mult 6.498 de lei, aceleasi sume fiind prevazute si pentru un director.

Pentru sef serviciu, sef sectie, sef corp control comercial I sau sef centru, suma minima prevazuta pentru salariul de baza este 4.745 lei, iar suma maxima - 5.636 lei.

In serviciile voluntare pentru situatii de urgenta, salariile de baza pentru functii specifice care necesita studii medii incep de la 1.658 de lei, pentru un conducator autospeciala grad I, si pot ajunge pana la 3.364 lei, salariul prevazut pentru un sef serviciu voluntar pentru situatii de urgenta.

Un muncitor calificat I ar putea fi remunerat cu cel putin 1.393 de lei si cu cel mult 1.735 de lei, in timp ce un muncitor necalificat I ar putea avea salariul intre 1.246 de lei si 1.552 lei, in functie de vechime.

Un medic veterinar gradul I/medic primar veterinar ar urma sa aiba un salariu de 4.545 lei si sa ajunga pana la un salariu de 5.659 lei, iar un asistent veterinar, laborant sau tehnician ar putea avea salarii cuprinse intre 1.996 de lei si 2.485 lei.

In plus, in administratia publica sanitara-veterinara si pentru siguranta alimentelor sunt prevazute si alte sporuri sau drepturi: spor pentru conditii vatamatoare sau periculoase care implica risc de imbolnavire sau contagiune de la 25 la suta pana la 75 la suta, spor de izolare si pentru conditii deosebite de munca reprezentate de izolare din cauza activitatii desfasurate in localitati amplasate la altitudine de pana la 20 la suta. Cuantumul acestor sporuri ar urma sa fie aprobat prin ordin al presedintelui ANSVSA, cu consultarea sindicatelor sau a reprezentantilor salariatilor.

De asemenea, angajatii din acest sector ar mai putea beneficia de indemnizatie de instalare echivalenta cu doua salarii de baza, corespunzator functiei si gradului profesional in care urmeaza sa fie incadrati, pentru localitati unde atragerea personalului de specialitate sanitar-veterinar se face cu mare greutate.

Totodata, persoanele care ar urma sa fie incadrate intr-o institutie publica din reteaua sanitar-veterinara si pentru siguranta alimentelor din alta localitate ar trebui sa primeasca o indemnizatie de instalare echivalenta cu un salariu de baza corespunzator functiei si gradului profesional in care urmeaza a fi incadrate.

Salarii in invatamant

Pentru functiile bugetare din invatamant, salariile de baza prevazute in varianta de proiect al legii salarizarii incep de la 1.359 de lei, cat ar trebui sa primeasca un profesor/invatator cu studii liceale si debutant, si pana la 7.868 de lei, cat ar putea fi salariul de baza maxim obtinut de un profesor universitar cu peste 40 de ani vechime in invatamant si gradatia 5.

Un profesor universitar care are intre 10 si 15 ani vechime va avea salariu cuprins intre 3.409 de lei si 4.425 de lei in functie de gradatia pe care o are, pentru o vechime de 35-40 de ani, salariul ar urma sa fie intre 5.884 si 7.327 de lei, pentru vechime de 30-35 de ani, remuneratia minima prevazuta este de 5.399 lei, cea maxima de 6.723, pentru vechime de 25-30 de ani, salariile de baza vor fi intre 4.953 si 6.168 lei, pentru vechime de 20-25 de ani - intre 4.353 si 5.420 lei, pentru vechime de 15-20 ani - intre 3.994 si 4.973 lei, iar pentru vechime de 10-15 ani - intre 3.409 si 4.245.

Pentru conferentiarul universitar, salariile propuse variaza de la 2.549 de lei (vechime 6-10 ani) pana la 6.168 lei (vechime peste 40 de ani).

Un profesor cu studii superioare de lunga durata si grad didactic 1, gradatie 0 ar putea avea un salariu de baza de 2.141 lei, iar pentru vechime de peste 40 de ani si gradatie 5 ar putea primi 4.563 lei.

Un profesor cu studii superioare de lunga durata grad didactic definitiv va fi remunerat cu sume cuprinse intre 1.971 de lei si 3.779 de lei, iar un profesor debutant cu gradatie 5 ar putea primi cel mult 2.394 de lei.

Salariile in sistemul sanitar

In sistemul sanitar, salariile de baza pentru functiile de conducere variaza si in functie de numarul de paturi din spitale. Astfel managerul unui spital cu peste 400 de paturi ar putea avea un salariu de 9.364 de lei pentru gradul 1 si 9.905 pentru gradul 2, iar managerul unui spital cu sub 400 de paturi va fi remunerat in functie de gradul pe care il are cu 9.105 lei sau 9.364 lei.

Managerul general al Serviciului de Ambulanta ar putea 9.364 de lei pentru gradul 1 si 9.905 lei pentru gradul 2.

Directorul medical al unui spital cu peste 400 de paturi cu grad 1 ar trebui sa aiba un salariu de baza de 9.105 lei, iar pentru gradul 2, salariul ar trebui sa fie 9.631 de lei.

In cazul directorilor medicali din spitalele sub 400 de paturi, salariile prevazute in functie de grad sunt 8.607 lei si 9.105 lei, in timp ce directorul medical din serviciile de ambulanta ar putea fi remunerat cu 8.369 de lei (gradul 1) sau 8.852 lei (gradul 2).

Un medic sef ambulator de specialitate ar putea fi platit cu 8.852 de lei pe luna pentru gradul 1 sau 9.105 lei pentru gradul 2, un sef serviciu - intre 6.318 si 7.692 de lei, un medic sef sectie sau sef laborator - 8.852 de lei (grad 1) sau 9.105 de lei (grad 2), in timp ce un asistent medical sef pe unitate - 5.171 de lei (grad 1) sau 5.884 de lei (grad 2).

Un medic primar din unitati sanitare de asistenta sociala si de asistenta medico-sociala ar trebui sa aiba salariul de baza de la 5.636 lei pana la 7.018 lei (suma prevazuta pentru gradatia maxima), un medic specialist - intre 3.664 lei si 4.563 lei, un medic rezident anul VI-VII - 3.409 lei si 4.245 lei, un medic rezident anul IV-V - intre 3.312 lei si 4.124 lei, iar un medic rezident anul I - intre 2.948 lei si 3.671 lei. Un asistent medical/tehnician radiologie si imagistica licentiat/asistent medical de laborator din unitati clinice ar putea avea salariu de pana la 3.464 de lei.

Medicul stagiar ar putea primi, potrivit proiectului, intre 1.899 si 2.365 de lei.

In cazul farmacistilor, cel mai mic salariu este de 1.852 lei pentru stagiar, iar cel mai mare, 4.245 de lei, pentru farmacistul primar cu gradatie 5.